b"\n_START_ARTICLE_\nAitor Fres\xc3\xa1n Oroz\n_START_SECTION_\nTraject\xc3\xb2ria\n_START_PARAGRAPH_\nSorgeix del planter del CA Osasuna, tot debutant amb el primer equip a la campanya 94/95, l'any seg\xc3\xbcent al descens osasunista a la Segona Divisi\xc3\xb3. A partir de la temporada 95/96 esdev\xc3\xa9 titular amb els navarresos, condici\xc3\xb3 que mantindria fins a 1999. La temporada 99/00, any de l'ascens a la m\xc3\xa0xima categoria, en juga 20 partits. La temporada 00/01, amb l'Osasuna a primera divisi\xc3\xb3, roman in\xc3\xa8dit durant tota la temporada, sense que arribe a debutar al m\xc3\xa0xim nivell. En total, hi sumaria 128 partits de lliga amb els de Pamplona._NEWLINE_Mitjada la campanya 00/01 recala a l'Albacete Balompi\xc3\xa9, amb qui nom\xc3\xa9s disputa 29 partits en dues temporades. A partir d'ac\xc3\xad, la seua carrera prossegueix en equips m\xc3\xa9s modestos. Entre 2002 i 2005 milita a Segona B a les files del CD Ourense, i despr\xc3\xa9s de passar per la UB Conquense, el 2006 retorna a Navarra per jugar amb el CD Tudelano."